Zelena povrtna stenica

 Zelena povrtna stenica poslednjih nekoliko godina predstavlja veliki problem u poljoprivrednoj proizvodnji. Odgovara joj topliji klimat. Štete pravi na oko 200 vrsta a od povrtarskih kultura značajne su štete na paradajzu, paprici, kupusu, karfiolu, brokoliju, boraniji, pasulju.

 Odrasle jedinke su u obliku štita potpuno zelene boje, ali mogu biti i zelene sa smeđom ivicom u prednjem delu glave ili cela crvenkasto smeđa. Poseduju usni aparat za bodenje i sisanje . Jaja su u početku bela i svetlo žuta, a kasnije narandžasta. Ima dve do četiri generacije godišnje. Odrasla jedinka prezimljava u opalom lišću, zatvorenim prostorima pa čak i stanovima.

 Štete pričinjavaju odrasle jedinke hraneći se biljnim sokovima na mladim izdancima ili na plodovima. Najjači napadi su u vreme sazrevanja plodova. Napadnuti plodovi oko mesta uboda menjaju boju u žutu ili braon i takvi plodovi nemaju tržišnu vrednost.

 Preventivne mere se odnose na sakupljanje odraslih jedinki, uništavanje jaja, uvođenje plodoreda, uništavanje korova u zasadu i oko zasada.

 Hemijske mere se odnose na upotrebu pesticida aktivne materije deltametrin